**ŠILALĖS RAJONO SAVIVALDYBĖS**

**TARYBA**

**RAJONO SAVIVALDYBĖS TARYBOS 25 POSĖDŽIO PROTOKOLAS**

2016 m. gruodžio 15 d. Nr. T2-25

Šilalė

Posėdis įvyko 2016-12-15, 13.00 val.

Posėdžio pirmininkas – Jonas Gudauskas.

Posėdžio sekretorė –Vaida Girskienė.

Į Šilalės rajono Savivaldybės tarybą išrinkti 25 nariai. Posėdyje dalyvavo 23 Tarybos nariai (sąrašas pridedamas).

Nedalyvavo: Genovaitė Damulienė, Jonas Šedbaras (dėl pateisinamų priežasčių).

Posėdyje dalyvavo: 18 kviestųjų asmenų (sąrašas pridedamas).

Tarybos nariams vienbalsiai pritarus (už - 23), Savivaldybės tarybos 25 posėdis pradėtas.

Posėdžio pirmininkui Jonui Gudauskui pasiūlius, vienbalsiai (už- 23) išrinkti balsų skaičiuotojai: Raimundė Gečienė, Henrikas Girčys, Vytautas Jucius. Pirmininkas – Henrikas Girčys.

Posėdžio pirmininkas Jonas Gudauskas priminė, kad Tarybos posėdyje bus balsuojama elektronine balsavimo sistema arba rankos pakėlimu.

Posėdžio pirmininkas Jonas Gudauskas sakė, kad darbotvarkė Tarybos nariams pateikta.

Posėdžio pirmininkas Jonas Gudauskas siūlė papildyti darbotvarkę vienu pateiktu klausimu ,,16. Dėl (*duomenys neskelbtini*) paskyrimo į Šilalės r. (*duomenys neskelbtini*) mokyklos direktoriaus pareigas“.

Už papildomo klausimo įtraukimą į darbotvarkę pritarta vienbalsiai (už- 23).

Posėdžio pirmininkas Jonas Gudauskas siūlė pakeisti 7 darbotvarkės klausimo ,,Dėl Šilalės rajono savivaldybės jaunimo politikos 2017- 2019 metų plėtros programos tvirtinimo“. Klausimo pranešėjas Raimundas Vaitiekus.

Už visą darbotvarkę su vieno klausimo papildymu pritarta vienbalsiai (už- 23).

Posėdžio pirmininkas priminė Reglamentą.

Darbotvarkė:

1. Dėl Šilalės rajono savivaldybės tarybos 2016 m. vasario 18 d. sprendimo Nr. T1-24 „Dėl Šilalės rajono savivaldybės 2016 metų biudžeto patvirtinimo“ pakeitimo.

Pranešėja Danguolė Vėlavičiutė

2. Dėl Šilalės rajono savivaldybės tarybos 2016 m. kovo 31 d. sprendimo Nr. T1-68 „Dėl leidimo imti ilgalaikę paskolą investiciniams projektams finansuoti“ pakeitimo.

Pranešėja Danguolė Vėlavičiutė

3. Dėl pritarimo Susitarimo dėl 2015 m. liepos 31 d. bendradarbiavimo sutarties Nr. FI/5-47/B6(V)-104 pakeitimo projektui.

Pranešėja Silva Paulikienė

4. Dėl Šilalės rajono savivaldybės kultūros centro ir filialų teikiamų mokamų paslaugų kainų sąrašo patvirtinimo.

Pranešėja Rasa Kuzminskaitė

5. Dėl Šilalės viešosios bibliotekos teikiamų mokamų paslaugų kainų sąrašo patvirtinimo.

Pranešėja Rasa Kuzminskaitė

6. Dėl Šilalės Vlado Statkevičiaus muziejaus ir filialų teikiamų mokamų paslaugų kainų sąrašo patvirtinimo.

Pranešėja Rasa Kuzminskaitė

7. Dėl Šilalės rajono savivaldybės jaunimo politikos 2017-2019 metų plėtros programos tvirtinimo.

Pranešėjas Raimundas Vaitiekus

8. Dėl vietinės rinkliavos mokėtojų atleidimo nuo metinės vietinės rinkliavos mokesčio už komunalinių atliekų surinkimą ir tvarkymą.

Pranešėja Reimunda Kibelienė

9. Dėl Šilalės rajono socialinės paramos ir paslaugų teikimo bei administravimo programos tvirtinimo.

Pranešėja Danguolė Račkauskienė

10. Dėl Šilalės rajono savivaldybės tarybos 2010 m. sausio 28 d. sprendimo Nr. T1-26 „Dėl socialinės paramos Šilalės rajono savivaldybės mokiniams“ pakeitimo.

Pranešėja Danguolė Račkauskienė

11.Dėl Šilalės rajono savivaldybės Pajūrio vaikų globos namų maitinimo, medikamentų, aprangos ir patalynės piniginių išlaidų normų 2017 metams nustatymo.

Pranešėja Danguolė Račkauskienė

12. Dėl Šilalės rajono socialinių paslaugų namų maitinimo, medikamentų, aprangos ir patalynės piniginių išlaidų normų 2017 metams nustatymo.

Pranešėja Danguolė Račkauskienė

13. Dėl Šilalės rajono savivaldybės Pajūrio vaikų globos namuose teikiamos socialinės globos paslaugos kainos tvirtinimo.

Pranešėja Danguolė Račkauskienė

14. Dėl Šilalės rajono socialinių paslaugų namuose teikiamos socialinės globos paslaugos kainos tvirtinimo.

Pranešėja Danguolė Račkauskienė

15. Dėl pritarimo teikti tęstinio aktyvaus gydymo paslaugas viešojoje įstaigoje Šilalės rajono ligoninėje.

Pranešėja Dalė Briedienė

16. Dėl (*duomenys neskelbtini*) paskyrimo į Šilalės r. (*duomenys neskelbtini*) pagrindinės mokyklos direktoriaus pareigas

1. SVARSTYTA. Šilalės rajono savivaldybės tarybos 2016 m. vasario 18 d. sprendimo Nr. T1-24 „Dėl Šilalės rajono savivaldybės 2016 metų biudžeto patvirtinimo“ pakeitimas.

Pranešėja Danguolė Vėlavičiutė pristatė sprendimo projektą su pakeitimais 2 priede sumažinant Socialinės paramos skyriaus skilties ,,Socialinių paslaugų ir kitos paramos teikimo programa“ lėšas- 4800,00 Eur ir atitinkamai padidinant Obelyno pagrindinės mokyklos skilties ,,Biudžetinių įstaigų veiklos programa“ lėšas 4800,00 Eur; sumažinant Upynos seniūnijos skilties ,,Valstybinių (perduotų savivaldybėms) funkcijų vykdymo programa“ lėšas 608,00 Eurir atitinkamai padidinant Tenenių seniūnijos lėšas, prašomas laidojimo pašalpoms išmokėti, ir prašė jam pritarti.

T. Bartkus klausė, kiek Socialinių paslaugų namai nusipirks čiužinių iš tam tikslui bei ramentams įsigyti prašomų 3000,00 Eur sumos.

Jonas Gudauskas patikslino, kad pagal pateiktus 2 prašymus yra prašoma 5000,00 Eur suma iš sutaupytų socialinių lėšų ne tik čiužinių, bet ir kito inventoriaus įsigijimui. Planuojama įsigyti apie 30 čiužinių ir kitos įrangos.

Tarybos nariai diskutavo apie svarstomo sprendimų projekto aiškinamajame rašte minimas sumas.

Jonas Gudauskas siūlė balsuoti už pateiktą sprendimo projektą su pakeitimais.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 22, PRIEŠ – 0, NEBALSAVO – 1.

2. SVARSTYTA. Šilalės rajono savivaldybės tarybos 2016 m. kovo 31 d. sprendimo Nr. T1-68 „Dėl leidimo imti ilgalaikę paskolą investiciniams projektams finansuoti“ pakeitimas.

Pranešėja Danguolė Vėlavičiutė pristatė sprendimo projektą ir prašė jam pritarti.

T. Bartkus klausė dėl apie 10000 Eur, kurie skiriami Šilalės Simono Gaudėšiaus gimnazijos investiciniam projektui vykdyti. Kvėdarnos Kazimiero Jauniaus gimnazijos sporto aikštyno atnaujinimui skiriama minėta suma mažiau.

Jonas Gudauskas atsakė, kad apie 10000 Eur suma susitaupė dėl neatliktų kai kurių darbų, ir ši suma buvo skirta kitam objektui.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

3. SVARSTYTA.Pritarimas Susitarimo dėl 2015 m. liepos 31 d. bendradarbiavimo sutarties Nr. FI/5-47/B6(V)-104 pakeitimo projektui.

Pranešėja Silva Paulikienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

4. SVARSTYTA. Šilalės rajono savivaldybės kultūros centro ir filialų teikiamų mokamų paslaugų kainų sąrašo patvirtinimas.

Pranešėja Rasa Kuzminskaitė pristatė sprendimo projektą su pakeitimu preambulėje vietoj ,,4 punktu“ rašant ,,4 dalimi“ir prašė jam pritarti.

T.Bartkus klausė, kiek bus galima surinkti papildomai lėšų padidinus Šilalės rajono savivaldybės kultūros centro ir filialų teikiamų mokamų paslaugų kainas.

R. Kuzminskaitė atsakė, kad lėšos ženkliai nepadidės, nes įkainiai padengia įstaigos kaštus.

T. Bartkus klausė, kodėl nekeliami salių nuomos įkainiai.

I. Kėblienė atsakė ,kad Kultūros centro salėmis dažniausiai naudojasi meniniai kolektyvai ir jos yra užimtos, tačiau vienas iš tikslų yra skatinti, kad salės būtų nuomojamos komerciniams renginiams.

R. Vaitiekus pateikė pasiūlymą, kad paslaugų kainų sąrašo lentelėje būtų pridėta pastaba ,,Šilalės rajono savivaldybės administracijos, jos padalinių ir įstaigų bei nevyriausybinių organizacijų renginiams patalpos nemokamos, jei renginys vyksta ne ilgiau, kaip 3 val.“ pridedant 3-jų žvaigždučių informacinę žymą prie 1.4 papunkčio pateikiant ją taip: ,,1.4. Kultūros centro salių nuoma \*\*\*“

Jonas Gudauskas siūlė balsuoti už pateiktą sprendimo projektą su pakeitimu ir pasiūlymu.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

5. SVARSTYTA**.** Šilalės viešosios bibliotekos teikiamų mokamų paslaugų kainų sąrašo patvirtinimas.

Pranešėja Rasa Kuzminskaitė pristatė sprendimo projektą su pakeitimu preambulėje vietoj ,,kultūros ministro įsakymo“ rašant ,,bibliotekų įstatymo“ bei paslaugų kainų sąraše 17 punkte pridedant informacinę žvaigždutę ,,17\*“, po lentele informuojančią apie pridedama pastabą ,,Šilalės rajono savivaldybės administracijos, jos padalinių ir įstaigų bei nevyriausybinių organizacijų renginiams patalpos nemokamos, jei renginys vyksta ne ilgiau, kaip 3 val.“, ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu ir pasiūlymu.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

6. SVARSTYTA. Šilalės Vlado Statkevičiaus muziejaus ir filialų teikiamų mokamų paslaugų kainų sąrašo patvirtinimas.

Pranešėja Rasa Kuzminskaitė pristatė sprendimo projektą su pakeitimu preambulėje ,,3 punktu“ taisant į ,,3 dalimi“ ir paslaugų kainų sąrašo lentelėje prie 4, 5 punktų pridedant informacines žvaigždutes: ,,4\*“, ,,5\*“, taip pat šiuose punktuose išbraukiant ,,(išskyrus rajono Savivaldybės ir jai pavaldžių biudžetinių įstaigų organizuojamus renginiu)“ bei po lentele parašant pastabą ,,Šilalės rajono savivaldybės administracijos, jos padalinių ir įstaigų bei nevyriausybinių organizacijų renginiams patalpos nemokamos, jei renginys vyksta ne ilgiau, kaip 3 val.“ ir prašė jam pritarti.

Jonas Gudauskas informavo, kad pirmą mėnesio trečiadienį muziejaus lankymas ikimokyklinio amžiaus vaikams, neįgaliesiems, mokiniams, studentams, Lietuvos kariuomenėje tarnaujantiems profesinės karo tarnybos kariams ir kariams savanoriams, pensininkams yra nemokamas.

Jonas Gudauskas siūlė balsuoti už pateiktą sprendimo projektą su pakeitimais ir pasiūlymais.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

7. SVARSTYTA. Šilalės rajono savivaldybės jaunimo politikos 2017-2019 metų plėtros programos tvirtinimas.

Pranešėjas Raimundas Vaitiekus pristatė sprendimo projektą su pakeitimais išbraukiant 2, 2.1, 2.2 papunkčius bei pakeičiant eilės tvarka numeraciją, VII skyriaus 36 punkte ištaisant skliaustuose esančias sumas į ,,(penkiolika tūkstančių eurų)“, ,,(dvidešimt tūkstančių eurų)“, ,,(dvidešimt penkių tūkstančių eurų)“ ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimais.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

8. SVARSTYTA. Vietinės rinkliavos mokėtojų atleidimas nuo metinės vietinės rinkliavos mokesčio už komunalinių atliekų surinkimą ir tvarkymą.

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

9. SVARSTYTA Šilalės rajono socialinės paramos ir paslaugų teikimo bei administravimo programos tvirtinimas.

Pranešėja Danguolė Račkauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

 NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

10. SVARSTYTA. Šilalės rajono savivaldybės tarybos 2010 m. sausio 28 d. sprendimo Nr. T1-26 „Dėl socialinės paramos Šilalės rajono savivaldybės mokiniams“ pakeitimas.

Pranešėja Danguolė Račkauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

11. SVARSTYTA. Šilalės rajono savivaldybės Pajūrio vaikų globos namų maitinimo, medikamentų, aprangos ir patalynės piniginių išlaidų normų 2017 metams nustatymas.

Pranešėja Danguolė Račkauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 21, PRIEŠ – 0, NEBALSAVO – 2.

12. SVARSTYTA. Šilalės rajono socialinių paslaugų namų maitinimo, medikamentų, aprangos ir patalynės piniginių išlaidų normų 2017 metams nustatymas.

Pranešėja Danguolė Račkauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 21, PRIEŠ – 0, NEBALSAVO – 2.

13. SVARSTYTA. Šilalės rajono savivaldybės Pajūrio vaikų globos namuose teikiamos socialinės globos paslaugos kainos tvirtinimas.

Pranešėja Danguolė Račkauskienė pristatė sprendimo projektą ir prašė jam pritarti.

A.Meiženis domėjosi dėl kitų prekių ir kitų paslaugų detalizavimo.

I. Pėlikienė teigė, kad kitoms prekėms priskiriamos kanceliarinės prekės, sanitarinės valymo priemonės ir t.t., kitos paslaugos- šiukšlių vežimas, gesintuvo ir svarstyklių patikra ir t.t.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 21, PRIEŠ – 0, NEBALSAVO – 2.

14. SVARSTYTA. Šilalės rajono socialinių paslaugų namuose teikiamos socialinės globos paslaugos kainos tvirtinimas.

Pranešėja Danguolė Račkauskienė pristatė sprendimo projektą ir prašė jam pritarti.

T. Bartkus domėjosi Pajūrio globos namų ir socialinių paslaugų namų kainų ir darbo užmokesčio skirtumo priežastimis.

D. Račkauskienė atsakė, kad kainos skiriasi dėl nuo 2016 m. sausio 1 d. socialiniams darbuotojams kilusio darbo užmokesčio, kurį Pajūrio globos namai buvo pasitvirtinę, kai tuo tarpu Socialinių paslaugų namų 2016 m. nesikeitė.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma, pridedamas.

BALSAVO: UŽ – 21, PRIEŠ – 0, NEBALSAVO – 2.

15. SVARSTYTA. Pritarimas teikti tęstinio aktyvaus gydymo paslaugas viešojoje įstaigoje Šilalės rajono ligoninėje.

Pranešėja Dalė Briedienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

16. SVARSTYTA. (*duomenys neskelbtini*) paskyrimas į Šilalės r. (*duomenys neskelbtini*) mokyklos direktoriaus pareigas.

Pranešėja Rasa Kuzminskaitė pristatė sprendimo projektą ir prašė jam pritarti.

(*duomenys neskelbtini*) teigė, kad (*duomenys neskelbtini*) mokyklos veikla bus organizuojama siekiant išlaikyti mokyklos tradicijas, sutelktai bendradarbiaujant ir dialogo pagalba sprendžiant iškilusias problemas.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai, pridedamas.

BALSAVO: UŽ – 23, PRIEŠ – 0, NEBALSAVO – 0.

Posėdžio pirmininkas Jonas Gudauskas

Posėdžio sekretorė Vaida Girskienė